Det var noe aktivitet i organisasjonen på vårparten i 2011. Den 26. mars skulle det angivelig arrangeres en demonstrasjon i regi av organisasjonen, men det var ikke søkt polititillatelse. Demonstrasjonen, som isteden ble avholdt 9. april, ble karakterisert som mislykket, og organisasjonens ledelse ble på nytt skiftet ut. Ronny Alte ble ny leder/talsmann. Han trakk seg 19. april 2012, angivelig fordi han av noen i «Admin» (ledergruppa i organisasjonen) ikke fikk lov til å ta avstand fra terror og Anders Behring Breivik.